text: Knivstik i Fredericia i nat
  20 november 2013 kl. 05.45
  Et slagsmål i Fredericia i nat endte med knivstik.
  Knivstikkeriet, der skete i Købmagergade, blev anmeldt 02.16 i nat, oplyser vagtchefen hos Sydøstjyllands Politi til TV SYD.
  Offeret, en 34-årig lokal mand, fik snitsår, men ikke af livstruende karakter. Politiet har anholdt en lokal 45-årig, men det er endnu ikke afklaret, om han skal fremstilles i grundlovsforhør.
  Hvorfor de to mænd endte i slagsmål, ved politiet ikke endnu.
  